Na temelju članka 16. 17. i članka 31. stavak 7. Zakona o poljoprivrednom zemljištu ("Narodne novine", broj 20/18, 115/18,98/2019 i 57/22), prijedloga Odluke o raspisivanju javnog natječaja za zakup neizgrađenog građevinskog zemljišta u vlasništvu Republike Hrvatske na području Općine Andrijaševci na koju je Ministarstvo graditeljstva i prostornog uređenja dalo suglasnost, KLASA: 940-01/22-03/1891, URBROJ: 531-09-2-6/3-23-4 od 03. listopada 2023. godine, te članka 29. Statuta Općine Andrijaševci („Službeni vjesnik“ Vukovarsko- srijemske županije broj 2/22) Općinsko vijeće Općine Andrijaševci na svojoj 23. sjednici, održanoj 28. studenog 2023. godine donijelo je

**ODLUKU**

**o raspisivanju javnog natječaja za zakup neizgrađenog građevinskog zemljišta u vlasništvu Republike Hrvatske na području Općine Andrijaševci**

**I.**

Raspisuje se javni natječaj za zakup neizgrađenog građevinskog zemljišta (u daljnjem tekstu Zemljište) koje je po uporabnom svojstvu poljoprivredno zemljište u vlasništvu Republike Hrvatske na području Općine Andrijaševci u katastarskim općinama: Rokovci i Andrijaševci, a koje se sukladno Prostornom planu uređenja Općine Andrijaševci nalazi unutar građevinskog područja naselja Andrijaševci i Rokovci.

**II.**

Na **rok do 10 godina** s ugovornom klauzulom o raskidu ugovora nakon završetka vegetativne sezone, odnosno nakon dobivanja akta kojim se odobrava građenje, potvrde glavnog projekta ili rješenja o izvedenom stanju, do privođenja tog zemljišta namjeni utvrđenoj prostornim planom daje se u zakup Zemljište iz točke I. ove Odluke. Popis Zemljišta koje se daje u zakup navedeno je u Tablici 1., a koja se nalazi u prilogu ove Odluke i čini njezin sastavni dio.

Neizgrađeno građevinsko zemljište iz stavka 1. ove točke ne može se koristiti za:

* podizanje trajnih nasada,
* izgradnju građevina u svrhu poljoprivredne proizvodnje.

**III.**

Općinsko vijeće Općine Andrijaševci provest će postupak javnog natječaja prikupljanjem pisanih ponuda.

**IV.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**V.**

Tekst javnog natječaja za zakup poljoprivrednog zemljišta objavljuje se na mrežnoj stranici Općine Andrijaševci i na oglasnoj ploči u trajanju od 30 dana.

Pisane ponude se dostavljaju Općini Andrijaševci, 32 271 Rokovci, Vinovačka 6 u roku od 30 dana od objave natječaja na oglasnoj ploči i mrežnoj stranici Općine Andrijaševci.

**VI.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Andrijaševci sa popisom čestica, nalazi se u prilogu ove Odluke i čini njezin sastavni dio.

**VII.**

Prijedlog odluke o izboru najpovoljnije ponude za zakup, koju utvrđuje Povjerenstvo za zakup poljoprivrednog zemljišta u vlasništvu države, dostavlja se na suglasnost Ministarstvu prostornog uređenja, graditeljstva i državne imovine. Nakon dobivanja suglasnosti Ministarstva, Općinsko vijeće Općine Andrijaševci na prvoj sjednici Općinskog vijeća, koja će se održati nakon zaprimanja prethodne suglasnosti Ministarstva poljoprivrede, donosi Odluku o izboru najpovoljnije ponude. Nakon donošenja Odluke o izboru najpovoljnije ponude za zakup, Općina Andrijaševci će nacrte ugovora dostaviti u Županijsko državno odvjetništvo na ocjenu pravne valjanosti. Nakon izdavanja pozitivnog mišljenja Županijskog državnog odvjetništva, Općinski načelnik sklapa u ime Republike Hrvatske ugovore o zakupu s najpovoljnijim ponuditeljima. Ugovor o zakupu, u dijelu koji se odnosi na cijenu i predaju posjeda, sklapa se kao ovršna isprava sukladno posebnim propisima kojima se uređuje postupak ovrhe te ovlasti načina rada javnog bilježnika. Sklopljeni ugovori dostavit će se u Ministarstvu prostornog uređenja, graditeljstva i državne imovine

**VIII.**

Stručne poslove u vezi s postupkom provedbe javnog natječaja za zakup obavlja Upravni odjel za financije, gospodarstvo i poljoprivredu.

**IX.**

Ova Odluka objavit će se u „Službenom vjesniku“ Vukovarsko- srijemske županije.

KLASA: 320-01/22-01/15

URBROJ: 2196-6-03-23-13

Rokovci, 28. studenog 2023. godine

Općinsko vijeće Općine Andrijaševci

Predsjednik Općinskog vijeća

Darko Duktaj, mag. ing. el.

**Tablica 1.: Na rok od 10 godina**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| R.BR. | Naziv katastarske općine | Broj PTC | Broj katastarske čestice | Način uporabe katastarske čestice (katastarska kultura) | Način uporabe katastarske čestice (stvarno stanje) | Površina (ha) | Jedinična zakupnina | | | Početna zakupnina | | | Postotak uveć./ umanj. | Ukupna visina početne zakupnine | | | Napomena |
| (EUR/ HRK) | | | (EUR/ HRK) | | | (EUR/ HRK) | | |
| 1 | 2 | 3 | 4 | 5 | 6 | 7 | 8 | | | 9 | | | 10 | 11 | | |  |
|  |  |  |  |  |  |  |  |  |  | 7\*8 | | |  | 9+10 | | |  |
| 1. | ROKOVCI | 1. | 43 | ORANICA | ORANICA | 0,4580 | 69,81 | / | 526,00 | 31,97 | / | 240,91 |  | 31,97 | / | 240,91 |  |
| 2. | ROKOVCI | 2. | 44 | ORANICA | ORANICA | 0,3756 | 69,81 | / | 526,00 | 26,22 | / | 197,57 |  | 26,22 | / | 197,57 |  |
| 3. | ROKOVCI | 3. | 1049/46 | ORANICA | ORANICA | 0,4110 | 69,81 | / | 526,00 | 28,69 | / | 216,19 |  | 28,69 | / | 216,19 |  |
| 4. | ANDRIJAŠEVCI | 4. | 30 | ORANICA | ORANICA | 8,2956 | 69,81 | / | 526,00 | 579,12 | / | 4.363,49 |  | 579,12 | / | 4.363,49 |  |
| 5. | ANDRIJAŠEVCI | 5. | 34/2 | ORANICA | ORANICA | 10,8750 | 69,81 | / | 526,00 | 759,18 | / | 5.720,25 |  | 759,18 | / | 5.720,25 |  |
| 6. | ANDRIJAŠEVCI | 6. | 34/3 | ORANICA | ORANICA | 2,0133 | 69,81 | / | 526,00 | 140,55 | / | 1.059,00 |  | 140,55 | / | 1.059,00 |  |

Sveukupna površina u natječaju u ha: 22, 4285

Sveukupna početna zakupnina u natječaju iznosi: 1.565,73 EUR/ 11.797,39 HRK.